Kommissionens forordning (EF) nr. 1832/2001

af 18. september 2001

om ændring af forordning (EF) nr. 795/2001 om særforanstaltninger, der fraviger forordning (EF) nr. 174/1999, (EF) nr. 800/1999 og (EF) nr. 1291/2000 for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 26, stk. 3, og artikel 31, stk. 14, og

ud fra følgende betragtninger:

(1) Ved Kommissionens forordning (EF) nr. 795/2001(3), senest ændret ved forordning (EF) 1342/2001(4), blev der indført særforanstaltninger for at regulere eksportforretninger, som ikke kunne afsluttes, fordi visse medlemsstater indførte udvidede procedurer for udstedelse af sundhedscertifikater i forbindelse med de beskyttelsesforanstaltninger, der er vedtaget ved de pågældende beslutninger, og visse foranstaltninger truffet af en række tredjelande, som resulterer i importrestriktioner.

(2) De dyresundhedsbeskyttelsesforanstaltninger, som myndighederne i visse tredjelande har truffet over for eksport fra EF, er fortsat i kraft og hæmmer stadig eksportmulighederne for visse produkter.

(3) Følgerne heraf for eksportørerne i EF bør begrænses ved at forlænge gyldighedsperioden for eksportlicenser for visse produkter, ved at forlænge visse frister og ved at åbne mulighed for at annullere ikke-udnyttede eksportlicenser og få frigivet sikkerhedsstillelsen.

(4) De nye foranstaltninger bør træde i kraft straks, så de erhvervsdrivende kan tilpasse sig de nye bestemmelser.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Artikel 1, stk. 2, i forordning (EF) nr. 795/2001 affattes således: "2. Uanset artikel 6 i forordning (EF) nr. 174/1999 forlænges gyldighedsperioden for de eksportlicenser, der er udstedt i henhold til denne forordning, og som der er ansøgt om senest den 22. marts 2001, på anmodning af licensindehaveren med:

- seks måneder for licenser, hvis gyldighedsperiode udløber den 31. marts 2001

- fem måneder for licenser, hvis gyldighedsperiode udløber den 30. april 2001

- fire måneder for licenser, hvis gyldighedsperiode udløber den 31. maj 2001

- tre måneder for licenser, hvis gyldighedsperiode udløber den 30. juni 2001

- to måneder for licenser, hvis gyldighedsperiode udløber den 31. juli 2001

- én måned for licenser, hvis gyldighedsperiode udløber den 31. august 2001.

Licensindehaveren kan senest indtil den 30. september 2001 over for myndighederne anmode om, at eksportlicenser, der allerede er berettiget til at blive omfattet af foranstaltningen i første afsnit, og som rent faktisk omfattes af den pågældende foranstaltning annulleres, og at sikkerhedsstillelsen i forbindelse med sådanne licenser frigives."

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. september 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. september 2001.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 193 af 29.7.2000, s. 10.

(3) EFT L 116 af 26.4.2001, s. 14.

(4) EFT L 181 af 4.7.2001, s. 15.